b'\n_START_ARTICLE_\nDespina (luna)\n_START_SECTION_\nOdkritje in imenovanje\n_START_PARAGRAPH_\nLuno Despino je odkril Stephen P. Synnott in skupina Voyager imaging Team julija leta 1989. Takrat je dobila za\xc4\x8dasno ime S/1989 N 3. Odkritje je bilo objavljeno 29. septembra. Ime je dobila 16. septembra 1991  po nimfi Despini iz gr\xc5\xa1ke mitologije .\n_START_SECTION_\nLastnosti\n_START_PARAGRAPH_\nLuna Despina ima zelo nepravilno obliko. Verjetno se od njenega nastanka njena oblika ni spremenjala z notranjimi geolo\xc5\xa1kimi procesi. Izgleda kot, da je nastala z zdru\xc5\xbeevanjem delcev nekega Neptunovega satelita, ki je razpadel zaradi motenj, ki jih je povzro\xc4\x8dala luna Titan kmalu potem, ko je bil ta zajet v tirnico z veliko izsrednostjo._NEWLINE_Tirnica lune Despine le\xc5\xbei zelo blizu, vendar zunaj tirnice lune Talase. Le\xc5\xbei v Verrierjevem obro\xc4\x8du. Ker je njena tirnica bli\xc5\xbee kot bi bila sinhrona tirnica, se zaradi delovanja plimskih sil po\xc4\x8dasi pribli\xc5\xbeuje Neptunovi atmosferi, kjer bo razpadla. Mo\xc5\xbeno je tudi, da bo razpadla v planetni obro\xc4\x8d, \xc4\x8de se bo spustila pod Rocheevo mejo.'